ब्याह दे बाद ओ इस घरै च बड़ा घट्ट आया हा। कदें आया बी हा तां बाबू जी कशा चोरी छड़ा कसरी मां गी मिलने लेई। अजीब नेह छक्क ते दूरी दोआला दौंनें बश्कार चकोंदी गेई ही। जिसगी टप्पियै इक दूए कोल औने दी तांग जां लोड़ दौनें चा कुसै नईं समझी। बेशक ओ कदूं दा अपने-अपने मनै च इक दूए गी माफ करी बैठे दे हे पर फ्ही बी इक झाक्का इक खिंज जन ही जेड़ी बराबर बनी दी रेई-दौं मर्दें बश्कार-जेड़े अपने अपने पैरें पर खड़ोइयै जीन जी सकदे हे।